27.4.2020.

PRIRODA I DRUŠTVO

Pozdrav dragi moji!

Sigurna sam da vam biljka raste i da se uspješno razvija. Mnogi su mi poslali fotografije. Pretpostavljam da vam se još nije razvio cvijet na biljci. Svakako, vi i dalje brinite o biljci i vodite bilješke.

Vaš zadatak je u četvrtak,30. 4.2020. poslati mi fotografiju biljke i tablicu sa svojim zapažanjima. Tu naš projekt nije gotov. To je samo još jedna etapa – korak u istraživanju.

Sigurna sam da ste istražili i zapisali podatke o jednoj ptici i to očekujem danas,27.4.2020.da mi pošaljete. Sutra, 28.4.2020.očekujem vašu zadaću – međuovisnost biljaka i životinja (jedan primjer). To je podsjetnik.

Mi se i dalje bavimo živom prirodom. Vi znate tko čini živu prirodu. Tko? Biljke, životinje i ljudi.

Ovih dana upoznat ćemo čovjeka – živo biće.

Što je zajedničko svim živim bićima? Po čemu se živa bića (živa priroda) razlikuje od nežive prirode? Što je čovjeku potrebno za **život**?

Po kojim se životnim potrebama čovjek razlikuje od ostalih živih bića? Razmislite.

Otvorite udžbenik Naš svijet 4 na str. 56. Pročitajte 1. odjeljak i objasnite tvrdnju **čovjek je živo biće**.

Zatim pročitajte 2. odjeljak i objasnite tvrdnju **čovjek je misaono biće**.

Krenite dalje i pročitajte 3. odjeljak. Čovjek je **društveno biće.** Objasnite tu tvrdnju.

Mi smo već mnogo puta razgovarali o dječjim pravima i o ljudskim pravima. Prisjetite se koja su to **ljudska prava**, koja su **dječja prava**.

Pročitajte tekst u nastavku na str.57.

Sada u bilježnicu iz Prirode i društva prepiši plan ploče.

27.4.2020.

PLAN PLOČE

Čovjek – to sam ja

|  |
| --- |
| **živo biće**  **društveno biće**  **misaono biće**  **Čovjek – to sam ja**  **Dužnosti djeteta**   1. **Marljivo učiti** 2. **Obavljati svojim godinama primjerene zadatke** 3. **Poštovati vršnjake i odrasle** 4. **Održavati prostor u kojem boravi urednim**   **Ljudska prava**  **Prava djeteta**   1. ***Pravo na obrazovanje*** 2. ***Pravo na iznošenje vlastitog mišljenja,*** 3. ***Pravo na prijatelje i igru*** 4. ***Pravo na zdravu prehranu*** 5. ***Pravo na zdravstvenu zaštitu*** |

Kada bi mogao/la odrediti još neka dječja prava, koja bi to prava bila? Možeš dopuniti plan ploče ako želiš.